description: Breakthrough Energy Ventures ще инвестира в проекти, които да ограничат вредните емисии

title: Водещи предприемачи основаха фонд за чиста енергия за 1 млрд. долара

maintext:
Бившият главен изпълнителен директор Бил Гейтс председателства управлението на фонда
© Shannon Stapleton
Проект, годен за финансиране, трябва да може да ограничи вредните емисии с половин милиард тона.
Водещи предприемачи в света създават фонд на стойност 1 млрд. долара за инвестиции в технологии, които да обърнат курса на климатичните промени. Сред основателите са главните изпълнителни директори на големи технологични компании - Джеф Безос от Amazon, Джак Ма от Alibaba, а към тях се присъединяват създателят на групата на Virgin Ричард Брансън и съоснователят на Microsoft Бил Гейтс, съобщава Bloomberg. Фондът е част от създадената в края на миналата година организация Breakthrough Energy Coalition, чиято цел е да насочи средствата на големи инвеститори към технологии, ограничаващи емисиите на въглероден диоксид.
Все още не става ясно кога ще започне работата си BEV. До края на седмицата ще се проведе телефонен разговор между участниците, на който ще се дискутират оперативните детайли, а също така предстои формирането на мениджърски екип. Вероятно е това работата му да стартира през 2017г.


description: Над половината смятат, че Brexit не е толкова голям фактор

title: Британските компании са песимистични за идната година

maintext:
Royal Dutch Shell е най-голямата компания в индекса
© Sergei Karpukhin
Запитани за своите виждания за секторите, в които работят, компаниите показват малко по-голям оптимизъм. Над една пета от тях очакват
подобрение в своя сектор, докато над 30% не очакват да има каквато и да било промяна в сектора. Най-голяма обаче остава групата на песимистите, които очакват удари по своя бизнес. Над половината от фирмите смятат, че напускането на Европейския съюз ще се отрази зле на тяхната компания. Девет процента са на мнение, че напускането на ЕС ще се отрази позитивно на резултатите им, докато една трета от запитаните казват, че не очакват промяна.
Най-големите публични компании във Великобритания очакват тежка година, показват данните от проучване на ICSA и Financial Times, което се провежда два пъти в годината. Според данните от проучването три четвърти от запитаните компании от FTSE 350 очакват през следващите 12 месеца икономическото положение в страната да се влоши. Малка част от мениджърите очаква да има "леко подобрение" в условията, докато нито една от запитаните в проучването не очаква сериозни позитивни промени в страната."Сега, когато вотът за излизане от Европейския съюз вече е реалност, се вижда, че притесненията при компаниите се завръщат", коментира Питър Суейби, директор по политика и проучвания в ICSA.Само една от запитaните компании смята да изнесе голяма част от бизнеса си извън Великобритания към друга страна в ЕС. Над половината от компаниите смятат, че излизането от Европейския съюз не е сред най-големите рискове за техния бизнес през следващата година. Според Суейби по-малките компании от списъка са осезаемо по-оптимистични относно излизането от Европейския съюз. "Това е нормално, защото 100-те най-големи компании във FTSE са насочени предимно към международната търговия, която ще бъде ударена сериозно от Brexit. Все още не се знае каква точно ще бъде промяната в настроенията, когато наближим до реалното активиране на член 50", коментира той.Клей Брендиш, изпълнителен директор в SThree, която е част от FTSE 250, коментира, че не очаква Brexit да има дълготраен ефект върху бизнеса. "Смятам, че ние ще приемем Brexit като обикновено обстоятелство. Има известна несигурност в икономиката и ще промени начина, по който правим бизнес, но не смятам, че компаниите ще се изнесат от Острова", коментира той.

fasttext_language: bg


description: В последния работен ден от годината Комисията за финансов надзор (КФН) прие наредба, с която се урежда обмена на информация между МВР и...

title: Застрахователите ще имат достъп до данните на КАТ

maintext:
В последния работен ден от годината Комисията за финансов надзор (КФН) прие наредба, с която се урежда обмена на информация между МВР и застрахователите за задължителната застраховка "Гражданска отговорност". На практика
Документът отваря вратите и за въвеждането на принципа бонус-малус при тези полици. При него цената на застраховката ще зависи от това дали съответният шофьор е правил нарушения или не.
застрахователите ще имат достъп до данните на КАТ чрез онлайн връзка в реално време.


description: Бъдещият американски президент Тръмп попада в деликатна позиция

title: Експулсирането на руските дипломати: Закъсня ли отговорът на Обама?

maintext:
© Kevin Lamarque
Отговори от Москва не закъсняха. Както се очакваше, руският външен мнистър Сергей Лавров е изпратил молба да изгони 35 американски дипломати от Москва, предаде ВВС.
Говорителят на руското правителство Дмитри Песков е казал, че действията на Обама са "агресивна външна политика". "Такива стъпки на американската администрация, на която остават три седмици, се целят в две неща: да навреди нa руско-американските отношения, които са в ниска точка така или иначе, както и, разбира се, да нанесе удар върху плановете за външна политика на администрацията на новоизбрания президент ", каза Песков пред репортери в четвъртък, цитиран от Politico. Според CNN Англо-американското училище в Москва е затворено часове след като Кремъл е обявил, че ще реагира на действията на САЩ.
Песков заяви, че Кремъл смята санкциите за неоснователни и незаконни според международното право, цитира руската медия RT. Говорителят на руското външно министерство Мария Захарова написа в социалните мрежи, че Обама е унижил американските граждани с решението си, като е усложнил политическия преход за новата администрация.
В четвъртък администрацията на американския президент Барак Обама изгони от САЩ 35 руски дипломати и техни близки и наложи санкции върху Русия. Причината: кибератаките срещу американски институции и партийни структури покрай президентските избори през ноември.Действието, предприето в последните дни на мандата на администрацията на Обама, ще има сериозно отражение както върху отношенията между САЩ и Русия, така и върху плановете на новоизбрания президент Доналд Тръмп, за когото се твърдеше, че ще стопли връзката между двете държави."Тези действия идват след поредица от публични и поверителни предупреждения, които отправихме към руското правителство. Те са необходим и подходящ отговор на опитите да се накърнят американските интереси в нарушение на международните норми за поведение", се казва в официалното съобщение на Обама. Според решението, публикувано на сайта на финансовото министерство, отговарящо за прилагане на санкциите, наказани са 6 физически лица и 5 институции, включително руската Федерална служба за сигурност (контраразузнаването) и Главното разузнавателно управление (ГРУ) на руската армия.Руските разузнавателни служби са засипали през последните две години Демократическата партия със зловредни имейли и са продължили с тези си усилия след ноемврийските избори. Това пък се обяснява в кратка публична част на доклад на Федералното бюро за разследване и министерството за вътрешна сигурност на САЩ, разпространен като част от мерките и санкциите на администрацията на Барак Обама в отговор на руската хакерска дейност.Ще има обаче и прикрити действия, които Обама смята да предприеме, става ясно от негово изявление. "Тези действия не са целият ни отговор на агресивните действия на Русия", казва той в официалното си изявление. "Ще продължим да предприемаме разнообразни действия във време и място по наш избор, като на някои от тях няма да се дава публичност."Според Reuters мерките са нова най-ниска точка в отношенията между САЩ и Русия от периода след Студената война.Експулсирането на 35 руски дипломата не е безпрецендентно за годините след края на Студената война. През 2001 година, след ареста на агент от ФБР, работил за съветското и руското разузнаване, администрацията на Джордж У. Буш, нарежда на общо 50 дипломатически представители на Москва да напуснат. Едно от обясненията тогава е, че това се прави, за да се даде ясен отговор на засилената руска разузнавателна активност след 1997 г. Това действие очевидно не е имало търсения ефект през 2001 г. и след това. Въпросът сега е ще има ли ефект днес, или ще е само публична проява на политика, която цели да направи евентуално сближаване на Тръмп с Русия по-трудноЕдин от въпросите, който се задава сега, е дали мерките са закъсняли. Според експерти, цитирани от Foreign Policy, Белият дом досега е бездействал след ясната руска хакерска кампания в полза на Тръмп. Реакцията на администрацията на Обама идва седем седмици след изборите и два месеца след като американското разузнаване стигна до извода, че Русия стои зад кибератаките. Сега не е ясно дали наложените санкции ще имат ефект и ще предотвратят бъдещи руски намеси в САЩ, особено предвид неясната позиция на Доналд Тръмп спрямо Кремъл.От администрацията обаче са обяснили, че е било нужно време действията да се координират, а и Русия да бъде предупредена по съответните дипломатически канали, пише още Foreign Policy.Ходът на Обама може да оформи конфликт между новоизбрания президент Доналд Тръмп и републиканците в Конгреса по въпроса как да общуват с Москва. Реакцията на администрацията на Обама създава и определен климат за Тръмп. Вероятно е, ако той опита да вдигне санкциите и даде заден ход, това да бъде счетено за проруска политика. Тръмп все пак има възможността да отмени указа на Обама, когато заеме официално президентския пост след няколко седмици. От администрацията на Обама обаче смятат, че тази стъпка не би имала логика.В деня преди да бъдат наложени санкциите, самият Тръмп препоръча американците да се занимават със собствените си работи и коментира, че "компютрите направиха живота ни много сложен, а компютърната епоха ни докара дотам, че никой не знае какво се случва". След публикуването на доклада и санкциите срещу Русия той обяви, че веднага след Нова година ще се срещне с ръководството на американското разузнаване. "В името на интересите на нашата страна и нейния велик народ ще се срещна с ръководството на разузнавателната общност, за да получа нова информация за тази ситуация", обяви Тръмп.Съюзници на САЩ като Франция и Германия обаче биха били, меко казано, разочаровани от подобен развой на събитията. Те също се притесняват от руски намеси в изборите си, твърди Foreign Policy.


description: Българският производител на сурови биохрани Go4Raw е отличен с две награди на европейското изложение Nord organic food fair. На форума, който се...

title: Български производител на биохрани Go4Raw получи две наград от Nord organic food fair

maintext:
© Go4Raw
Go4Raw произвежда биосертифицирани храни – 100% сурови и без глутен. Производствената база на фирмата e в Драгоман.
Българският производител на сурови биохрани Go4Raw е отличен с две награди на европейското изложение Nord organic food fair. На форума, който се проведе в Малмьо, Швеция, българските продукти се пребориха с конкуренцията на 375 производители от Швеция, Норвегия, Дания, Финландия, Исландия и други страни, съобщиха от фирмата.Барчетата на Go4Raw спечелиха приза за Best New Organic Food Product, а крекерите от пресни биозеленчуци са отличени като най-добрите в категорията Best New Organic Special Diet Food (vegetarian, vegan, free-from).Nord organic food fair е най-голямото B2B изложение в Скандинавия, което тази година привлече над 4900 търговски фирми, производители и преработватели от цяла Европа. През двата дни на събитието присъстваха над 6000 души. Българските продукти са избрани за победители в двете категории с гласуване на посетителите.По време на изложението представителите на Go4Raw са подписали ексклузивен договор с една от големите дистрибуторски фирми в Швеция, става ясно от прессъобщението.


description: Човек на премиера Орбан купи популярен тв канал с десен уклон в Унгария

title: Лоринц Месарош, или как кмет на село стана един от най-богатите унгарци

maintext:
Основният бизнес на бързо издигащия се приятел на премиера става строителната му компания Mészáros & Mészáros kft. Тя завършва 2010 г. с печалба от 856 000 форинта (малко над 2700 евро), но за 2014 г. тя отчита печалба от 9.8 млрд. форинта (около 30 млн. евро), а през следващата година достига почти 21 млрд. форинта (около 67 млн. евро).
Повечето от поръчките са държавни - през миналата година тя е спечелил сама търгове за 350 млн. форинта, но от партньорство с консорциуми сумата е 36.7 млрд. форинта.
Лоринц Месарош има и агробизнес. Регистрираната през 2011 г. Búzakalász е спечелила малко под 277 000 форинта, докато в периода 2012 - 2015 г. печалбата достига общо 8 млрд. форинта.
През юли 2016 г. компания на Месарош получи поръчка да модернизира жп прелези в страната на стойност 2 млрд. форинта, написа деловият всекидневник napi.hu. Негова компания преди това спечели конкурс за обновяване на жп отсечка с оферта за над 72 млрд. форинта (близо 260 млн. евро), която надхвърли с близо 17 млрд. форинта (около 60 млн. евро) предварителните изчисления.
С помощта на Господ и Орбан
Кметът на Фелшут и семейството му се оказват много активни предприемачи с интерес в продажбата на автомобили, ловните хижи, винарството, хотелиерството... През 2013 г. Орбан въведе държавен монопол над продажба на тютюневи изделия и Месарош получи концесия да продава във веригата магазини Auchan.
През 2016 г. е обявен за 31-ят по богатство унгарец, а когато през 2014 г. за пръв път попада сред стоте най-богати унгарци на изданието hvg.hu, той казва: "Стигнах толкова далеч благодарение на Господ, късмета и Виктор Орбан, макар че никога не съм приватизирал или присвоил нищо - всичко е придобито чрез моя труд и ум."
През последните месеци името му се споменава и в медийния бизнес и спирането на "Непсабадшаг" (Népszabadság) - най-големия опозиционен вестник в страната. Собственикът Vienna Capital Partners спря да го печата на 8 октомври, а на 25 октомври бе продаден на Opimus Press. Унгарски медии твърдят, че зад купувача, притежаващ 12 от 19-те регионални вестника в Унгария, стои Opimus Press, офшорна компания, която - пряко или косвено - е контролирана от Месарош.
Този възход накара опозиционни партии пряко да обвиняват Орбан, че Месарош е негово подставено лице. През април Габор Вона, лидерът на крайнодясната партия Jobbik, попита премиера в парламента: "Лоринц Месарош ваш "сламен човек" ли е или не?" На което Орбан отвърна, че никога не е имал и няма да има подставени лица.
През 90-те години Месарош започва бизнес с малка газостанция и се сближава с Орбан покрай общия им интерес към футбола. През 2007 г. лидерът на ФИДЕС го назначава за президент на фондацията, управляваща футболната академия "Ференц Пушкаш". Въпросната фондация е основана лично от Орбан година по-рано във Фелшут, а за футболния отбор към академията в селото през 2014 г. е открит модерен стадион "Панчо арена" на стойност около 100 милиона евро.


description: Преобладаващата обща стойност на покупките е до 200 лева, отчита проучване на НСИ

title: Над 16% от българите са пазарували онлайн през 2016 г.

maintext:
© Надежда Чипева
Делът на българите, пазарували онлайн за лични цели, е намалял до 16.6% през 2016 г. Най-активни при поръчването на стоки или услуги по интернет са младите хора на възраст между 16 и 34 години, отчита годишното изследване на Националния статистически институт (НСИ). Година по-рано пазаруващите в интернет са били 18.5%, а през тази година нивото им се връща на това от 2014 г.Жените (17.1%) са по-активни в онлайн пазаруването от мъжете (16.1%). По интернет най-често се купуват дрехи и спортни стоки, следват предмети за дома и покупките, свързани с пътувания или хотелски резервации.Повечето продукти са закупени от продавачи от България (87.4%), но немалко пазаруват в интернет магазини от други европейски страни (41.4%) или от други държави извън ЕС (18.7%), показва проучването.По-голяма част от купувачите са поръчвали стоки или услуги между един и два пъти (42.9%), а преобладаващата обща стойност на покупките е до 200 лева. Едва малко над една десета от пазарувалите по интернет са купували или поръчвали стоки или услуги чрез кликване на реклама в уебсайт или социална медия, като жените са били по-импулсивни от мъжете.Основните пречки пред пазаруването в интернет са трудности при намиране на информация за гаранцията и правата на купувачите; по-дълго време за доставка от посоченото в сайта и технически проблем по време на поръчване или плащане.Резултатите от изследването показват, че 63.5% от домакинствата в страната имат достъп до интернет в домовете си. Това е ръст от 4.4 процентни пункта спрямо предходната година, отчита НСИ. Над 62% са с осигурена широколентова връзка, която освен фиксирана кабелна включва и интернет връзка чрез мрежата на мобилните телефонни оператори.Въпреки динамичното развитие на информационните технологии в България обаче над една трета от домакинствата все още нямат достъп до глобалната мрежа в домовете си. Близо половината от тях посочват като основна причина липсата на знания и умения за работа с интернет, 42.5% смятат, че нямат нужда от него (не е полезен, интересен и др.), а според една трета оборудването е скъпо, посочва НСИ.Повече от половината от хората на възраст между 16 и 74 години използват интернет всеки ден или поне веднъж седмично, отчита проучването. В сравнение с предходната година това е ръст от 3.5 процентни пункта.Най-активни са младежите между 16 и 24 години. Мъжете са по-активни при редовното използване на интернет в сравнение с жените. Образованието също определя честотата в сърфирането - 86.6% от хората с висше образование правят това редовно.Трудовият статус на лицата също оказва влияние. Най-често използващите глобалната мрежа са учещите (незаети) - 95.3%, следвани от работещите - 74.9%. Почти половината безработни също се възползват редовно от възможностите, които предоставя интернет.Най-предпочитаното устройство за достъп до мрежата в домашни условия е мобилният телефон (70.4% от активните потребители). Освен традиционните устройства като настолен компютър, лаптоп и таблет някои потребители избират по-интересни средства за сърфиране, например смарт телевизор (6.2%).Тези, които редовно използват интернет извън дома или работното място, също предпочитат мобилния телефон за достъп (69.1%), а 30% сърфират чрез лаптоп или таблет.Редовните интернет потребители най-често използват глобалната мрежа с цел комуникация - за телефонни или видеоразговори, участие в социални мрежи, изпращане или получаване на електронна поща. Над 81% от сърфиращите правят това заради достъпа до информация - те четат вестници, търсят новини, намират данни за стоки или услуги. Следват ползващите интернет за забавление (слушане на музика, играене на игри, гледане на телевизия, видео при поискване и др.). Най-малобройни са тези, които използват интернет за творчество (качване на собствено съдържание, създаване на уебсайт или блог) - 35.6%, показва проучването на НСИ.Половината от потребителите предоставят някакъв вид лична информация в глобалната мрежа. Най-често това са данни за контакт (например домашен адрес, телефонен номер, е-поща), като хората с основно или по-ниско образование са по-малко склонни да дават лична информация в интернет.


description: Липсата на адекватна информация крие още рискове в преработвателния процес, смята експерт

title: BP се е разминала с два опасни инцидента след 2010 г.

maintext:
© В© Jumana El-Heloueh / Reuters
Вътрешен доклад съобщава за 500 инцидента, 15% от които заради липса на информация
Британската BP се е разминала с два опасни за живота на служителите инцидента. Това съобщава Financial Times, цитирайки изтекъл вътрешен доклад, предоставен от Greenpeace. Пропуски в управлението на информацията в преработвателния бизнес на компанията са създали условия за смъртоносни инциденти. Безопасността е сфера, в която BP изостава от водещите европейски и американски компании. Акциите на дружеството не се понижиха драстично след публикуването на новината.
Потенциален инцидент


description: Банките обявяват коледни промоции - ето какво обещават и какво избягват да ни кажат

title: Сезонът на кредитните карти

maintext:
© Юлия Лазарова
таксата за обслужване през първата година, която е между
40 и 100 лв. в зависимост от лимита на картата. Офертите са също така за по-ниски лихви през следващите няколко месеца (вижте таблицата по-долу).
Ако някой е решил да си направи кредитна карта, сега е добър момент. Предколедно почти всички основни банки обявяват промоции . Повечето са свързани с премахване наВъв или извън промоция, всички условия по договора е важно да се гледат внимателно. Ключов параметър е кредитният лимит - тоест максималната сума, която може да се изтегли от картата. Лимитът зависи от личния кредитен риск на всеки клиент. Определя се на база предходни отношения с банката, състоянието на досието на клиента в Централния кредитен регистър и размера на доказуемите му постоянни месечни доходи. Банковите служители могат да изискват и други документи, в случай, че кандидатът за карта е самоосигуряващо се лице.Лихвите по кредитните карти са много високи, затова използването им следва да е разумно. Според изследване на консултантите от "Моите пари", малко над половината от потребителите ползват овърдрафт на принципа "кредит до заплата" и го погасяват веднага след като получат месечния си доход. Така попадат в гратисния период, по време на който не се начислява лихва. Гратисният период обикновено е фиксиран на 15-ия ден от месеца следващ месеца, в който се прави покупката. Тоест, ако пазарувате на 1-ви ще имате 45 дни, но ако пазарувате на 31-ви ще са останали само 15 "безлихвени" дни.Повечето банки предлагат екстри към кредитната карта. Например money-back програми, при които над определен оборот по картата връщат 1% от изтеглената сума. Предлагат се също застраховки при пътуване в чужбина, ако резервациите се правят със същата карта. Лимитите на тези застраховки достигат 30 000 евро при СиБанк.Банките често рекламират възможността за погасяване на използваната сума с минимална месечна вноска от 5% от дължимото. По този начин обаче клиентът остава в задължение дълго време, а разликата в платената лихва става значителна. Например при сума от 3000 лв. и минимална месечна вноска от 150 лв. кредитът ще бъде погасен след две години, а общо платената лихва ще е около 600 лв. Ако човек не може да си позволи по-голяма вноска, е по-добре да погаси задължението наведнъж с потребителски заем, тъй като лихвата по него е близо двойно по-ниска. Така потребителят ще плати с 330 лв. по-малко лихва на банката.На пазара се предлагат кредитни карти, издавани и от небанкови дружества, като например "Бяла карта". Те са особено агресивни в рекламата, като наблягат на това, че не гледат кредитната история на клиента и не начисляват такса за теглене от банкомат например. Горчивата истина обаче е, че подобни издатели налагат много други разходи, които не са обявени никъде или са дълбоко заровени в договора за услугата. Реално годишният процент на разходите може да достигне 45%, което прави кредита много неизгоден. Например за 3000 лв., които се погасяват 2 години, ще бъдат платени около 1600 лв. лихви.Кредитните карти са за безкешови разплащания. Банките таксуват три пъти клиентите си, ако те предпочитат кеш. На първо място таксата за теглене на сумата от банкомат е в повечето случаи 5 лв. плюс 1-2% от изтеглената сума. За 3000 лв. например това прави 65 лв. Освен това при теглене от банкомат няма гратисен период, а лихвата започва веднага да се трупа. Това означава още около 70 лв. лихва за същата сума след 40 дни, които иначе не се дължат, тъй като толкова е гратисният период. Третата причина е, че лихвата много често е по-висока с 3-4 процентни пункта при усвояване на кредит чрез теглене от банкомат. Това прави 50 лв. по-голям разход за лихви за 3000 лв. изплатени в рамките на една година.


description: В рубриката на "Капитал Daily" ще събираме всички най-важни новини от последните седем дни

title: Седмични новини за енергетика

maintext:
1
2
3 © Надежда Чипева
1
2
3 © Надежда Чипева
1
2
3 © Essam Al-Sudani
Пет обвързващи оферти бяха получени на дългосрочна база на завършилата на 30 ноември 2016 г. обвързваща фаза на пазарния тест на газопровода Гърция-България. Това обяви компанията
ICGB
, която отговаря за реализирането на проекта.
Обявеният капацитет в рамките на втората фаза на пазарния тест
e
2.7 млрд. куб. м, к
ато
от него са резервирани 1.57 млрд. куб. м.
Съгласно процедурата, пазарният тест ще приключи с подписването на споразумения за предварително резервиране на капацитет от компаниите, които са предоставили оферти, след одобрение на съответното разпределение от националните регулаторни органи на Гърция и България.
Във връзка с проявен интерес и от други компании, които не са участвали в първата фаза на пазарния тест по проекта, се обсъжда възможността за откриване на процедура за разпределение на остатъчния капацитет,
така че да могат да се включат
и
нови търговци.
Искрено благодарим за постоянната и съществена процедурна подкрепа, получена от участващите регулаторни институции - главна дирекция "Енергетика" на ЕК, Регулаторния орган за енергетика на Гърция и Комисията за енергийно и водно регулиране на България", заявиха Теодора Георгиева и Константинос Караянакос, изпълнителни директори на
ICGB,
във връзка със завършването на втората, обвързваща фаза, на пазарния тест.
За повечето хора единствената точка да си купят ток е електромерът на жилището им. Някои може би са чували, че подобно на валутната или борсовата търговия и за това си има пазари, но те изглеждат сложни, далечни и достъпни само за избрани. Идеята да се либерализира всичко това мотивира Тодор Ангелов, когато преди три години заедно с екипа си започва работа по създаването на глобална енергийна социална мрежа. Тя обединява търговска платформа и статистико-аналитичен модул, чрез който всеки може да купува и продава електроенергия във всяка точка на света.
Платформата GETIX за първи път обединява няколко функционалности в едно, като предоставя данните за пазара на електроенергия и макроикономическата рамка на всяка държава в света за шест години назад, осигурява платформа за търговия за финансови и физически сделки и социална мрежа, през която бизнес партньорите могат лесно да комуникират.
"Лично за мен като търговец най-силното предимство на платформата е, че всеки без голям финансов ресурс може да излезе на световните пазари и да търгува едновременно и в Сингапур, и в Ню Йорк, без да има капитал, лиценз или офис", казва Ангелов, който е на пазара на електроенергия от десет години.
за доставката на газ за следващата година. Това стана ясно след обществено обсъждане на промените в наредбата за ценообразуването на природения газ в Комисията за енергийно и водно регулиране (КЕВР).
Ако Европейският съюз е способен на рязка смяна на курса, то новата му енергийна политика, обявена през миналата седмица, е пример за подобна маневра. Осемте законодателни предложения на Европейската комисия – общо около 1000 страници, целят не само да осигурят достигането на 40% намаление на емисиите от въглероден диоксид до 2030 г. (спрямо нивата им от 1990 г.), какъвто ангажимент поеха 28-те страни членки в Споразумението от Париж за климата, но и изцяло да трансформират енергийния пазар в евросъюза.Накратко планът на ЕК предвижда сериозно нарастване на електрификацията на икономиката на страните членки, което трябва да бъде комбинирано с по-висока енергийна ефективност и повече пазарни взаимоотношения в енергийния сектор. Последните целят да се премахнат оставащите субсидии, а по-сериозното навлизане на възобновяемата енергия (ВЕИ) да не изисква голяма финансова подкрепа. ВЕИ ще трябва директно да се конкурират с другите енергийни технологии, но в по-добра за тях среда, тъй като върху въглищната енергетика ще се струпват все повече изисквания за екологичност.За да се случи всичко това, ЕК очаква, че от 2021 г. годишно ще са необходими 177 млрд. евро публични и частни инвестиции, като според обявените планове енергийната трансформация трябва да се случи на поносима за потребителите цена. Това поне до момента не се получава и отговорите на ЕК са уклончиви - комисарят по енергетика и климат Мигел Ариас Канете натърти на факта, че в дългосрочен план мерките в областта на ефективността се изплащат. Заплахата за обратна реакция на потребителите от възможното нарастване на цените на електроенергията вероятно съвсем ясно е висяла пред ЕК.Държавната ТЕЦ "Марица-изток 2" взе пореден заем от Българския енергиен холдинг (БЕХ) - този път в размер на 45 млн. лв. През май дружеството получи друга финансова инжекция, след като БЕХ взе решение да увеличи капитала му с 49.550 млн. лв., с което апортира остатъка от свое вземане от 2013 г. в размер на 65 млн. лв. Въпреки тази солидна подкрепа финансовото състояние на централата продължава да се влошава, като към деветмесечието на 2016 г. загубата му е 78.2 млн. лв.Средствата, които ТЕЦ-ът получава сега, са нужни за покриване на вноската във фонд "Сигурност на електроенергийната система", в който се събират 5% от приходите на всички производители на енергия и просрочените задължения към "Мини Марица-изток". Фондът беше създаден през август миналата година като една от мерките за справяне с растящите дефицити на Националната електрическа копания. Идеята е със събраните пари да се покриват разходите на НЕК за закупуването на енергия по дългосрочни договори и преференциални цени.Страните в ОПЕК решиха да ограничат добивите на петрол през миналата седмица. Договорката е първата подобна от 2008 г., когато цената отново тръгна надолу заради глобалната финансова криза. Пазарите очакваха новината и цената на двата основни сорта - WTI и брент, се повиши с 8% още преди публикуването на информацията. Решението ще доведе до премахване на 1.3 млн. барела на ден от добива на ОПЕК. Така той ще се понижи до 32.5 млн., за колкото и преговаряха страните преди началото на срещата. Очакванията са Русия да ограничи 250 хил. барела дневно от 2017 г., за да подкрепи повишаването на цената.Големите банки прогнозираха, че сделката ще има ограничен ефект върху цената на петрола. Goldman Sachs предрече 55 долара за барел през първата половина на 2017 г. Очакванията са сделката да елиминира излишък на пазара, което да задържи котировките над 50 долара за барел през следващата година. Около тази позиция се обединиха още анализатори на Barclays, Saxo Bank, Bank of America и др.акциите си. До това се стигна, след като подготвяната сделка с азербайджанската SOCAR и италианската Snam се провали. Новият модел за продажба все още се уточнява, но вероятно подготовката му ще отнеме поне година.България през ноември, съобщиха от компанията. Само на територията на София е започнала реализацията на 17 инвестиционни обекта на обща стойност 430 хил. лева. В Югозападна България са стартирали проекти за 103 хил. лв., а в Северозападна България – за близо 189 хил. лв.


description: ГЕРБ няма да подкрепят реформаторите за съставяне на правителство, потвърди Румяна Бъчварова

title: Нов кабинет в рамките на сегашния парламент няма да има

maintext:
Въпреки убедеността на президента, че този парламент не е изчерпан, шансовете за формиране на ново правителство в неговите рамки изглеждат нищожни, а предсрочните избори - все по-сигурни. В петък Плевнелиев обяви, че "с голяма доза на сигурност" ще даде третия проучвателен мандат на РБ, но ГЕРБ, изглежда, няма да подкрепят опит за кабинет на партньорите си. Макар Борисов засега да не е заел категорична позиция, от думите на вицепремиера в оставка Румяна Бъчварова в неделя пред bTV се разбра, че ГЕРБ по-скоро мисли за предсрочни избори. "Най-правилно е да отидем на нови избори. Не е редно най-голямата политическа сила да подкрепи една много по-малка", каза тя в отговор на въпроса ще подкрепят ли кабинет на блока.Преди дни стана ясно и че ГЕРБ не биха подкрепили кабинет и на другия партньор - Патриотичния фронт, с който отношенията след изборите са обтегнати, а при гласуването на бюджета на НОИ за 2017 г. съвсем се влошиха. От думите на президента пък се разбра, че той така или иначе не би дал мандата на фронта, тъй като не би рискувал с някой, който би могъл "да постави под въпрос европейското бъдеще на България и достойното представяне в НАТО". Така изглежда, че опциите за кабинет с участието на партиите от сегашното мнозинство са изчерпани, а предсрочните избори - неизбежни.Неизвестната в уравнението остава служебният кабинет - кога ще бъде формиран, кой ще участва в него и ще бъде ли сменен след встъпването на длъжност на ген. Радев на 22 януари. И политици, и политолози изказват опасения, че за първи път заради смяната на президентите България може да се управлява служебно в различни състави общо 5-6 месеца, което е вероятно да задълбочи политическата криза в страната.
Самите настроения в РБ за евентуалното приемане на мандата и съставяне на нов кабинет са колебливи и скептични. След заседанието на Изпълнителния съвет на коалицията в петък единна позиция няма и предстоят още заседания. И двете водещи партии в блока - ДБГ и СДС, все пак потвърдиха, че ще поканят за разговори Борисов.
Позицията на премиера в оставка засега не е категорична. "Като мине тяхното заседание, като ме поканят на среща, като кажат какво предлагат, ще кажа крайното си решение", коментира той, след като в петък взе и веднага върна първия проучвателен мандат от президента, както бе обещал. От думите му обаче също така се разбра, че Борисов смята предсрочните избори за по-вероятния вариант, тъй като "нищо лошо" вече не можело да се случи, след като има приет бюджет за догодина. От обръщението му в събота по повод 10-годишнината на ГЕРБ също става ясно, че премиерът явно е насочил мислите си към избори. В писмото той декларира, че ще участва в управлението след изборите само ако ГЕРБ е първа политическа сила.
Ситуацията коментираха и други доскорошни участници във властта. Увеличаване на пенсиите и конкретни мерки срещу мигрантската криза са цената, на която ПФ би могъл да подкрепи правителство на РБ, се разбра от думите на Красимир Каракачанов - искания, на които от РБ трудно ще се съгласят. А лидерът на ДСБ Радан Кънев обясни, че партията му няма да подкрепя, но няма и да пречи при връчването на третия мандат на колегите му. Той обяви, че ДСБ вече не е част от РБ, като е подписано ново споразумение за блока, което е подписано без ДСБ.
Сега какво
В интервюто си за БНТ Росен Плевнелиев потвърди, че в случай на невъзможност за съставяне на правителство ще спази конституционната процедура и ще назначи служебен кабинет с хоризонт 22 януари 2017 г., когато изтича мандатът му. От думите му обаче стана ясно, че той всячески опитва да избегне този вариант, тъй като е притеснен от нестабилността на ситуацията - политическа криза, референдум с неясен изход, нови избори, приемо-предаване между стар и нов президент, ескалиращ национализъм и популизъм.
Съставянето на трети служебен кабинет обаче очевидно не е лесна задача на фона на видимото нежелание на основните парламентарни партии да участват в него и при престояща смяна на президента. Според два източника на "Капитал" има вероятност Плевнелиев да назначи като служебен целия сегашен кабинет, който отново да подаде оставка веднага след встъпването в длъжност на Румен Радев. Това изглежда приемлив начин за изход от кризата, след като стана ясно, че опцията настоящият и бъдещият президент да изберат заедно служебно правителство вече не съществува.


description: Преглед на актуалните предложения за работа в областта на маркетинга, финансите, IT сектора, търговията, човешките ресурси...

title: Топ обявите за работа на Karieri.bg

maintext:
Когато се опитате да си представите един добър лидер, пред вас изниква образът на отворен човек, чието присъствие винаги е забележимо. Въпреки че този стереотип за лидера донякъде е верен, все пак съществуват и други типажи хора, които могат да бъдат добри лидери. И
нтровертите например притежават някои качества, които са съществени при ръководенето на хора.Отвън може да изглежда, че тези хора не са много активни, но истината е, че всъщност те предпочитат да анализират ситуациите отстрани и да слушат внимателно. Също така имат способността да работят върху грешките си, за да намират успешен път напред. От вас зависи какъв тип лидер ще изберете, за да може той да ви помогне да се развивате успешно в кариерата и дали вие самите ще влезете в тази роля. Ако вече сте решили накъде да се насочите, можете да разгледате обявите на Karieri.bg и да потърсите правилното място:търси Expert Management Information Systems


description: Близо 50-процентният ръст идва изцяло от дейността на Терминал 1, където са базирани нискотарифните превозвачи

title: Летище София отчете рекорден ръст на пътниците през ноември

maintext:
Пътникопотокът на стария терминал на летището е нараснал 2.5 пъти за година и съоръжението вече работи на ръба на капацитета си
© НАДЕЖДА ЧИПЕВА
да разполага със седем ръкава и 5 вход-изхода за пътници с капацитет на обслужване 3 млн. пътници годишно. Самата процедура обаче засега буксува, като
След силния октомври, в който регистрира ръст от 33%, сега летище София отчете и рекордно увеличение на пътниците през ноември. Столичният аеропорт е обслужил общо 431 642 пристигащи и заминаващи пътници, което е с 49% повече спрямо същия месец година по-рано. От началото на годината до края на ноември през летище София са преминали малко над 4.5 млн. пътници.Рекордният ръст се дължи на разширеното присъствие на нискотарифни превозвачи в София, които са базирани на Терминал 1 на летището. Именно от стария терминал идват добрите резултати, като пътникопотокът е нараснал 2.5 пъти спрямо 2015 г., докато при Терминал 2 има дори малък спад с 5% от предходната година. Причината е ударното стъпване на нискотарифния превозвач RyanAir на летище София с 21 полета през септември и октомври тази година и интензивната му конкуренция с другата нискотарифна компания, WizzAir, която също последователно разширява линиите си от и до София.Базата на Ryanair в София бе открита предсрочно на 6 септември заради високия интерес към полетите на компанията. Оригиналните планове бяха тя да отвори два месеца по-късно. Компанията, която допреди това оперираше само с няколко полета от Пловдив, има изключително амбициозни планове за развитието си, включително да достигне 1.6 млн. превозвани пасажери годишно и да измести Wizz Air, който в момента е лидер по брой пътници.Унгарската компания обаче също не смята да бездейства. Наскоро тя обяви, че започва да лети от София по три нови дестинации малко преди Коледа. Така превозвачът ще обслужва полети до 34 дестинации от българската столица. Освен това Wizz ще увеличи честотата на полетите и до осем от най-търсените си дестинации и така ще осигури общо 2.8 милиона места по българските линии през 2017 г., което е над 60% увеличение на годишна база.Редом с това падат и цените - от началото на тази година цените на билетите при големите нискотарифни компании в Европа са с 10% по-ниски. Всичко това е причината както за зачестилите пътувания на българи по европейски дестинации, така и за видимо увеличения туристически поток в София.Тези добри новини са съпроводени обаче и с едно неудобство - огромни сутрешни опашки за полетите на нискотарифните превозвачи. Капацитетът на стария терминал за обработка на пътници е ограничен, а в ранните сутрешни часове вече има значителна концентрация на полети. Така на двете ленти за проверка на багажа със скенери се образуват огромни опашки и преминаването през тях отнема понякога и над час.Разширяването на капацитета на Терминал 1 е залегнало като изискване към бъдещия концесионер на столичното летище. Именно там трябва да бъде вложена част от изискваната инвестиция от над 300 млн. лв. за периода на концесията от 35 години. Терминал 1 в бъдеще трябвасрокът за подаване на оферти е удължен до края на януари, а евентуална смяна на правителството ще направи концесията още по-несигурна.


description: Европейските компании са вложили в R&D 188 млрд. евро през изминалата фискална година

title: Volkswagen е лидер в света по инвестиции в проучвания

maintext:
Основна движеща сила на инвестициите в иновации са софтуерният, IT, фармацевтичният и автомобилният сектор
696
млрд. евро са били глобалните инвестиции в научни разработки в света през последната фискална година.
Европейските компании са увеличили инвестициите за научни разработки и проучвания през изминалата фискална година. Размерът им е достигнал 188.3 млрд. евро, което е нарастване със 7.5%, показва доклад на Европейската комисия по темата. Ръстът в Европа е изпреварил този в света и в САЩ, където той е бил съответно 6.6 и 5.9%.През миналата година общо в света компаниите са инвестирали за научни разработки 696 млрд. евро, като основна движеща сила са софтуерният, IT, фармацевтичният и автомобилният сектор. В първите 100 компании по този показател има общо 30 европейски. Те са основно в сферата на автомобилната индустрия, фармацевтиката, биотехнологиите и авиацията. Най-много инвестиции са дошли от Германия (69.8 млрд. евро), следвана от Франция, Великобритания и Холандия. В класацията няма български компании, но има една от Румъния.Най-много инвестиции в разработки е направила германската автомобилна група Volkswagen. Тя е похарчила над 13 млрд. евро през изминалата фискална година, повечето от които са били насочени предимно към разработването на електрически автомобили за масовия пазар, както и безпилотни коли. На второ място се нарежда южнокорейският гигант Samsung Electronics (виж таблицата).В класацията на Европейската комисия влизат 2500 компании, от които 837 са от САЩ. След тях се нареждат тези от Европейския съюз - 590 (виж графиката). Данните от доклада показват и сериозно покачване в корпоративните разработки, водени предимно от високотехнологичната индустрия. Над половината от инвестициите за разработки идват от страна на първите сто компании в класацията, а близо 40% - от първите 50.


description: !function(e,t,n,s){var...

title: Графика на деня: Руският петрол покачва дела си на китайския пазар

maintext: Саудитска Арабия доминираше доставките за страната с най-голяма население на света, но в последната годинa експортът в тази посока задоволява по-малка част от потреблението, показва проучване на RBC Capital Markets. Овакантената ниша е заета от руски производители, като делът на страната във вноса на петрол в Китай нараства с 4%. Двете държави сключиха няколко спогодби за повишаване на доставките на петрол, което е вероятна причина за ръста на пазарния дял. По-здраво в Китай през 2016 стъпва и Ирак (+2%), който повиши добива си през периода, задвижен от високия дял на частната инициатива в сектора, а на другия полюс са Ангола и Иран.


description: Изпълнителният директор на "БНП Париба лични финанси" пред "Капитал"

title: Бруно Льору: Политическата нестабилност в България не ни плаши

maintext:
© Цветелина Белутова [Капитал]
Бруно Льору е новият изпълнителен директор на подразделенията на "БНП Париба лични финанси" в България и Румъния. В България той наследи на тази позиция Мишел Фуйе. Г-н Льору ще бъде позициониран в Букурещ. Той има дългогодишен опит в областта на небанковото потребителско кредитиране, като по-голямата част от кариерата му преминава в BNP Paribas Personal Finance. През последните 7 години e главен оперативен директор на BNP Paribas Personal Finance за Латинска Америка и Бразилия, базиран в Сао Пауло, а преди това - в Тайланд. Завършил е "Маркетинг" в Brest Business School и "Икономика" в университета на Кадис.
80% от българските ни клиенти не са имали никога кредитна карта, това е възможност и предизвикателство.
- Тези два пазара имат много общи характеристики. Така например и в двете страни част от населението са много традиционно настроени, що се отнася до вземането на кредит, а друга – по-младите клиенти, са типични представители на новата дигиталната ера, които използват всеки ден много електронни услуги. Трябва да отбележим, че традиционната част от населението много бързо се учи и голяма част от тях се снабдяват със смартфони. Също така и на двата пазара безкешовите плащания чрез дебитни и кредитни карти постоянно растат. И България, и Румъния се развиват и все повече възприемат новите разплащателни методи и финансови услуги.Според мен разликите, доколкото съществуват, са много тънки. На първо място броят на търговците на дребно, с които работим в Румъния, е много по-голям, което е напълно разбираемо поради разликата в мащабите на двете страни.Друга основна разлика най-вече е културата на използване на кредитната карта. Това е сравнително нов продукт за нас в България, който хората тепърва откриват. Бих казал, че има повече обясняване и образование относно финансовите услуги в Румъния, отколкото тук. Тези разлики обаче не са съществени.- Да, може да се каже така, тъй като ние имаме известна свобода и повече възможност за растеж поради тази причина. За 80% от нашите клиенти кредитната карта е първата, която се издава на тяхно име. Тоест ние трябва да им обясним как да използват кредитната карта, какви са ползите от нея, какъв е лихвеният процент по нея, как да я активират и т.н. Така не само растем заедно с пазара, но и го ограмотяваме. Това е много голяма разлика и голямо предизвикателство.- Нашата цел е да сме финансов партньор на всеки един клиент. Като цяло виждам две основни тенденции в нашето портфолио. На първо място са хората, които са свикнали да посещават офис или да говорят лично с кредитен консултант от фирмата, най-вече тези на възраст над 40 години. От друга страна са хората, които без притеснение използват електронната търговия и възможностите, които им предоставят технологиите. Става дума най-вече за младежи на възраст между 20 и 29 г., като 45% от тях използват изцяло онлайн средата и цифровите технологии, за да правят покупки, а и да кандидатстват за кредит. Нашата цел е да достигаме и до двете групи – като едновременно имаме офиси в цялата страна, както и да предоставяме електронни канали за нашите услуги.- Мисля, че е правилно БНБ да регулира пазара и да прилага ясни правила, тъй като това е в полза на потребителите. Потребителят иска конкретни предложения, с ясни лихвени нива, без скрити такси. Кредитният продукт трябва да е опростен и справедлив. Затова тези правила са напълно логични, те помагат за по-добра конкуренция между кредитните компании. Не бих искал да коментирам специално тавана на лихвите от 50% за годишен процент на разходите по потребителските кредити, но като цяло регулаторната рамка е справедлива и това е разумна практика, особено в средата на ниски лихви, в която се намираме.- На първо място клиентът очаква повече неща освен ниски лихви. Лихвеният процент е важен, но той не е всичко за един кредитен продукт. Потребителите очакват много ясна оферта и добро отношение, бързо обслужване в удобно време и място. Всички тези неща са компоненти на кредита, които оказват влияние при вземането на решение от страна на потребителите. Освен това аз съм убеден, че небанковите дружества значително подобриха работата си и са много по-конкурентни на банките. Още повече че клиентът невинаги преследва най-ниската лихва, той иска да получи отдаденост, сигурност и прозрачност на условията.- Това наистина зависи от типа кредит, от продукта и неговото предназначение, тъй като има много различни типове заеми, като например в някои търговски обекти финансираме стоки на изплащане с 0% лихва, която се плаща от търговеца. Също така имаме други продукти, чиято цел е финансиране на ремонт на дома или втора употребявана кола, при които лихвените проценти започват от 6.9%.- Два са основните елемента при управлението на риска. На първо място това е икономическата ситуация, която се подобрява с всяка изминала година, растежът на брутния вътрешен продукт е 3% и от кризата насам ситуацията е много стабилна. Освен това гледаме и пазара на труда – безработицата е едва 7%, което е най-ниското й ниво от няколко години насам. Така че от гледна точка на риска в момента сме в най-стабилната ситуация от много време насам. Ето затова нивото ни на одобряване на молбите за кредит се увеличава. Освен това 97% от нашите клиенти погасяват задълженията си без никакви инциденти. Убеден съм, че тези благоприятни условия ще се запазят и в идните месеци.- Ние сме от 15 години на българския пазар и за това време сме отпуснали заеми на 1.4 млн. български граждани. Повече от половината от тях са идвали обратно при нас за друг заем, а над 90% от тях са препоръчали "БНП Париба лични финанси" на приятели или роднини. Така че цялостното ниво на удовлетвореност е отлично. Като пример само ще отбележа, че за тези 15 години сме финансирали покупката на 420 хил. телевизора и по този начин сме подкрепили увеличението на вътрешното потребление в страната.- Според мен в България има голям брой банки и небанкови финансови институции, пазарът е отворен и всеки е свободен да се намеси на пазара, което със сигурност ще подобри конкуренцията. В същото време има немалко регулации, които целят да имаме напълно прозрачни отношения с потребителите, що се отнася до тяхната информираност, и това, от друга страна, може да доведе до свиване на броя на активните финансови институции.- На първо място нашата структура е съвсем различна. Но "БНП Париба" е доказала, че може да си партнира и със застрахователни компании и банки и играчи от сектора на електронната търговия и търговци на дребно. Така че днес се появяват fintech компаниите като израз на новия начин на правене на търговия и финансиране и съответно ние се опитваме да изградим нови партньорства, тъй като те предоставят някои много полезни инструменти като социалните мрежи и огромни база данни. Аз се отнасям позитивно към тях и считам, че в бъдещето има повече място за партньорство между тях и нас, отколкото за конкуренция, тъй като ние имаме един общ интерес – да бъдем по-ефективни. Ако традиционните финансиращи институции и fintech стартъпите работят самостоятелно, това няма да доведе до успех. Убеден съм, че ние можем да осигурим добавена стойност за тях, както и те могат да осигурят добавена стойност за нас.- За мен това е отворена тема, това е тренд, от който няма как да стоим настрана. Засега наблюдаваме неговото развитие и ако имаме полза, ще се включим в него. Но не можем да игнорираме съществуването му, трябва да сме с отворено съзнание и да внимаваме.- Ние сме от 15 години тук и със сигурност ще останем още много години. Ние не разглеждаме нашето присъствие в България като краткосрочна авантюра, вместо това ние подкрепяме растежа в страната. Според мен като цяло няма причина за тревога и въпреки че не игнорирам правителствената криза, ние трябва да запазим фокуса си в по-дългосрочен план. А за него аз съм оптимистично настроен за България. Дори и в краткосрочен план да се преминава през известни изпитания, съм сигурен, че до няколко месеца това състояние ще остане в миналото.- Подобни заеми не са част от нашия основен бизнес. Да, максималният кредит, който отпускаме, е 70 хил. лв., което е немалка сума, но не мисля, че е достатъчно, за да се финансира сделка с имот. Можем да помислим за създаването на подобен продукт в бъдеще, но това не е пазар, в който искаме да влезем точно в този момент.Интервюто взе Николай Нейчев


description: Книжата на втората технологична компания на БФБ се радваха на високо търсене

title: Акциите на "Алтерко" поскъпнаха със 17% в първия си ден на борсата

maintext:
Главният изпълнителен директор на "Алтерко" Димитър Димитров (вляво), очаква групата му да расте чрез партньорствата си с големите телекоми. Още на снимката: финановият директор Светозар Илиев (вдясно) и Ангел Рабаджийски от ИП "Карол"
© Георги Кожухаров
Акциите на технологичният холдинг "Алтерко" започнаха успешно търговия на БФБ. Компанията набра около 2.18 млн. лв. през октомври, като стана второто дружество от IT сектора на българската борса. Търсенето прехвърли предлагането в хода на IPO-то, като това се повтори и в първия ден на компанията на регулиран пазар. Емисията затвори с малко над 17% повишение в четвъртък, след като позицията се изпълни с поръчки. Активността на инвеститорите беше видима и от спреда купува-продава между най-добрите поръчки, който беше около 1%, а това е ниско равнище за БФБ.
"За нас листването е важна стъпка и искаме да покажем, че българска IT компания може да е успешна и на международния пазар", заяви главният изпълнителен директор на "Алтерко" Димитър Димитров. От борсата приветстваха компанията, която за момента няма да бъде влкючена в борсовите индекси, коментира Васил Големански, изпълнителен директор на БФБ-София.
Добавянето ѝ ще зависи от интереса на инвеститорите, изразен в брой сделки (BGBX 40) и промяна в цената (BGTR 30), като ще трябва поне половин година това да се случи. Главният изпълнителен директор на инвестиционния посредник по емисията "Карол" Ангел Рабаджийски очаква ликвидността по позицията да е висока заради множеството индивидуални притежатели на акции.
"Крайният клиент са мобилните оператори и това е причината "Алтерко роботикс" да отстане в рамките на холдинга", обясни Димитров. По негови думи техните потребители са и такива на продуктите на "Алтерко". Причина за това е, че MyKi е повече услуга, отколкото продукт. Устройството използва мрежата на мобилнините оператори, за да функционира, като води до споделяне на приходите между производител и оператор (revenue sharing).
По думи на Димитров, в плановете на "Алтерко" влиза раздаването на дивидент. Регулярните плащания към акционерите са важни за инвеститорите на БФБ, които заради по-ниската ликвидност, не винаги могат да разчитат на печалба от поскъпването на акциите си.
Отчетите на компанията потвърждават думите на главния изпълнителен директор, като от печалбата за 2013 и 2014 г. на акция се падат съответно по 0.15 лв. и 0.13 лв. През 2015 г. "Алтерко" не разпределя дивидент, а прогнозите за 2016 г. са за минимална печалба заради протичащото в холдинга преструктуриране. С оглед на това според Димитров е все още твърде рано да се говори за дивидент. До края на 2020 г. обаче прогнозите на компанията са за ръст на приходите от 80% за периода, а печалбата догодина се очаква да достигне 1.2 млн. лв.
"Разбира се, дивидентната политика е изключително важна, но движението на цената на дадена акция не зависи само от нея, а най-общо от търсенето и предлагането, от резултатите на компанията, отношението ѝ към акционерите, инвестиционните и планове и т.н.
Мисля, че между двете дружества има една основна разлика и тя е цената, на която акциите им дебютираха на борсата. Въпрос на баланс е да направиш IPO при цена, удоволетворяваща компаниятa, но която да предизвика интереса на инвеститорите, като им даде възможност за печалба. Имам позитивни очаквания и за двете компании, предвид настоящата цена на акциите "Сирма груп", коментира за "Капитал" Павел Бандилов, финансов анализатор в "София интернешънъл секюритиз". Според него IT секторът има потенциал на БФБ заради бързия си темп на развитие и качеството на предоставените услуги. Според него бързорастящите компании би следвало да реинвестират печалбите си.
"За разлика от "Сирма", ние сме IT компания, която за първи път предлага продукти на пазара. Те не са продукти в чистия смисъл на думата, защото са свързани с услуги, които се предлагат например чрез часовника MyKi.", заяви Димитров на въпрос на "Капитал", акцентирайки върху потребителската насоченост на "Алтерко". Според него бизнесът със софтуер е по-различен и съответно допирните точки между двете групи на арената на високите технологии са малко.
С набраните средства "Алтерко" ще развива своите продукти от вида "интернет на нещата". Те включват платформата за интелигентни сгради She и набиращият популярност умен часовник Myki. Димитров поясни за "Капитал", че една от причината да не пусне производителят им "Алтерко роботикс" самостоятелно на борсата е реализацията на въпросните продукти. Намеренията му включват ползване на партньорствата на дружества от холдинга с големите международни и български телекоми, за да разшири обсега на продуктите си.Дебютантът при IT компаниите на БФБ, "Сирма груп холдинг, предпочете да реинвестира годишната си печалба, за да може да осигури бърз ръст на приходите, какъвто е моделът и при други технологични компании по света. Това се отрази на цената на акциите ѝ, като в последната година тя се е понижила с 15.54%.


description: DAX се повишава с 0.14% на старта на борсата, като прекъсва червената вълна, която премина през азиатските и американски пазари. Крехкият ръст...

title: Зелен старт на европейските индекси

maintext:
Deutsche Bank договори двой по-малка глоба в САЩ, акциите поскъпват с 4%.
© Ralph Orlowski
DAX се повишава с 0.14% на старта на борсата, като прекъсва червената вълна, която премина през азиатските и американски пазари. Крехкият ръст поддържат акциите на Deutsche Bank, които поскъпват с 4%. Банката обяви, че се е договорила да плати 7.2 млрд. долара глоба за нарушения на американския пазар преди на кризата от 2008г., двойно по-малко от първоначално отсъдените. CAC 40 нараства с 0.17%, а спад отчита FTSE 100 (-0.07%). Основният британски индекс се понижава заради поевтиняване на акциите от минния и банков сектор.
Информацията е актуална към 10:15ч.


description: Писателят Хасан Бласим за пътя през и обратно към София

title: Пряко от площад "Свобода"

maintext:
Илюстрация Хасан Бласим
Увеличаване Хасан Бласим
Автор: Цветелина Белутова Смаляванеа>
Radiohead
Наскоро е завършил пиеса, която излиза отвъд разказите за Ирак. Тя се развива между Финландия и Естония, а междувременно работи и по роман.
Нямах проблеми с адаптацията, тъй като познавах Европа от всичките прочетени книги и изгледани филми. По същия начин, ако някой тръгне да чете иракска или въобще арабска литература, ще знае повече за региона от това, което се показва по новините. Но винаги за да разбереш една тема истински, трябва да направиш усилие да вникнеш отвъд информационния поток."
Въпреки че живее спокойно, има неща в съвремието, които го притесняват. "Във Финландия също се забелязва това надигане на национализма и фашистките настроения. Според мен, когато едно общество живее в твърде голям комфорт, силите на активизма са притъпени. Има поколение, което знае съвсем малко за Втората световна война. А не можеш да загърбиш света, защото светът ще се върне за теб."
и
са в книжарниците
от
За писателя и режисьор Хасан Бласим щастието е в пътуванията, филмите на Триер, Бергман и Тарковски, техно партитата, музиката наи Ник Кейв. "Но не схващам хеви метъла. Може би защото животът в Ирак беше хеви метъл!"Бласим познава хевиметълската част на този живот много добре. Роден е през 1973 г. в Багдад в семейство с 9 деца. Майка му не може да чете и пише, но е изключително отдадена на осигуряването на добро образование за децата си. Хасан израства в Киркук, град, който може да срещнете в заглавията по единствено тъжни причини - тази есен там имаше нови атаки на Ислямска държава.Работата му като документален режисьор през 90-те години, фокусиран върху проблемите на обществото, му носи многократно проблеми с властта и в момента, в който цензурата става твърде опасна, той решава да емигрира. Така започва четиригодишното му пътуване до Хелзинки, локация, която избира без кой знае какъв предварителен план. Мъчителни преходи и черна работа, за да се съберат пари за трафиканти дефинират този период от живота му.Най-трудният момент за него е в България. Както пише в предговора към сборника с разкази "Лудият от площад "Свобода" той става свидетел на "средновековни мъчения": обран е, бит е, снимките на близките му са скъсани, наднормена нигерийка, за която групата се грижи и носи на гръб, е изнасилена от граничарите. Или от "модерния свят", както той казва в едно интервю."Прекарах в София година и два месеца. Работих като чистач в един арабски ресторант до Медицинския университет от рано сутрин до късно вечер. Бях като роб. Беше труден живот. На същото място спях. Книгите ми бяха преведени в Сърбия и Турция, и сега като автор се завръщам в тези страни, чиито граници някога преминах. Но заради преживяванията в България, тук завръщането е най-особено. Признавам, че ми е странно да съм в София отново. Но съм щастлив да се срещна с хората тук, да разговарям с тях и да разкажа историята си. Защото бежанският проблем се разглежда през очите на местните влиятелни личности, през информационни филтри. Много рядко се чува гласът на самите бежанци."Голяма част от първите му разкази, които впоследствие ще бъдат преведени на над 20 езика, започват като истории, които пише в София след смените. Успява да напусне България на четвъртия опит. От 2004 г. живее в Хелзинки, започва работа във финландската телевизия, има щастлив брак и син. "Говорих си с един мароканец за финландците и той каза, че не ги харесва: пият много, мълчат и са депресирани. Интересно е, че така той описа перфектно и живота ми в Ирак. Мисля, че ако се фокусираме върху детайлите, които ни свързват, ще се разбираме по-лесно. Всичко останало, религия и култура, са второстепенни неща. Артистичните среди в Хелзинки ми напомнят много за тези в Багдад: всеки се бори за пари, публика и иска да промени света към по-добро."Връщал се е у дома един път. "Важното е да не сравняваш твърде много и да знаеш, че всеки ден е различен. Но имам семейство, малък кръг от приятели, така че в крайна сметка да, чувствам се сигурен, чувствам и Хелзинки като дом.""Лудият от площад "Свобода""Иракският Христос""Жанет-45". Преводач на двете книги е Мая Ценова. Гостуването му е част от програмата на Софийския международен литературен фестивал.


description: По идея на главния прокурор започна дисциплинарно дело срещу Мирослава Тодорова

title: По искане на Цацаров ВСС обяви война на софийските съдилища

maintext:
През 2012 г. предишният състав на ВСС уволни Мирослава Тодорова по образувано дисциплинарно производство по искане на вътрешния министър тогава Цветан Цветанов. Сега това се прави искане на главния прокурор, заяви членът на ВСС Калин Калпакчиев
© Капитал
а 14 октомври по възражението. Едва месец и половина по-късно - на 28 ноември, е взел решение да я предложи за наказание. Материалите са вкарани в дисциплинарната комисия на съдийската колегия два дни по-късно. Това з
Откакто е встъпила в длъжност като главен съдебен инспектор, Точкова е внесла общо 10 предложения за образуване на дисциплинарни производства. Всичките са срещу съдии от софийските съдилища, като няма нито едно предложение за прокурор.
Историята започна в средата на ноември, когато Цацаров сезира ВСС за забавени дела в градския съд.
Впоследствие членове на ВСС предложиха главният прокурор да бъде порицан за предизвикването на този изкуствен конфликт, уронващ престижа на съдебната власт. Предложението обаче бе отхвърлено.
Включването на районния съд в проверката е, за да не бъдем упрекнати от нееднакъв подход", възмути се членът на съдийската колегия Юлия Ковачева по повод решението за проверката от вторник. Тя припомни, че и двете съдилища вече са проверявани и че Цацаров
Съдийската колегия на ВСС образува дисциплинарно производство срещу съдия Мирослава Тодорова от Софийския градски съд (СГС), която е и бивш председател на Съюза на съдиите в България (ССБ). Това се случи по предложение на Инспектората към ВСС (ИВСС), който пък през пролетта е бил сезиран от главния прокурор Сотир Цацаров. Предложението бе внесено като извънредна точка от председателя на дисциплинарната комисия Галя Георгиева, която е сред най-близките до главния прокурор в съдебния съвет. Тя настоя то да бъде обсъдено без отлагане, защото изтича давностният срок за образуването на производство. Това е вторият сигнал срещу съдия, подаден от Цацаров. Първият беше срещу бившия заместник на правосъдието Петко Петков и това стана повод той да не бъде назначен като постоянен преподавател в Националния институт по правосъдието.Същевременно две седмици след като отказа да порицае Цацаров за разпространените от кабинета му неверни данни за забавени дела на СГС и Софийския районен съд (СРС), съдийската колегия във вторник разпореди на ИВСС да провери изцяло двете съдилища. В най-големия съд в страната - Софийският районен, ще има и още една проверка, която ще бъде възложена на звеното за вътрешен одит на ВСС.Сигналът срещу Тодорова е по конкретно дело - искане за разкриване на банкова тайна, което тя е забавила с три седмици. Тъй като съдийката е написала в обясненията си, че е била изключително натоварена, ИВСС е взел решение да провери цялостната ѝ дейност в Софийския районен съд, където съдийката прекара две години заради наказанието й за понижаване в длъжност отпреди три години. Тя се върна на работа в градския съд през март т.г. Мотивите за това решение не станаха ясни.Актът на инспектората е от 6 юни тази година и е обжалван веднага от Тодорова. Инспекторатът е изискал справка на натовареността й и от двете съдилища и се е произнесъл набавяне на внасянето на предложението стана повод за дебат, като Юлия Ковачева попита председателя на инспектората Теодора Точкова на какво се дължи то, а главният инспектор се оправда с многото работа. "Имаме един бърз и услужлив инспекторат и главен инспектор, които действат на повикване. Вие обяснявате вашите собствени забави, били сте много заети. Всеки трябва да си върши работата в срок. Няма нито ред мотиви към предложението", възрази и Калин Калпакчиев.В крайна сметка обаче предложението бе обсъдено и прието. След това Калин Калпакчиев припомни, че през 2012 г. предишният състав на ВСС уволни Мирослава Тодорова по образувано дисциплинарно производство по искане на вътрешния министър тогава Цветан Цветанов. Сега това се прави по искане на главния прокурор, каза той. Докато говореше, една част от членовете на съвета напуснаха залата.Проверката срещу Тодорова е извършена за няколко дни от съдебния инспектор Мария Нейкова. Тя е бивш следовател и прокурор, а номинацията й за ИВСС беше издигната от "Патриотичния фронт".Главният съдебен инспектор Теодора Точкова беше избрана на поста през април 2015.Редом с това на заседанието си във вторник съдийската колегия разпореди на инспектората да провери изцяло СГС и СРС за забавени дела, макар че и двете съдилища наскоро бяха обект на такива проверки. Това се случва две седмици след като органът отказа да порицае главния прокурор Сотир Цацаров за разпространените от кабинета му неверни данни за забавени дела в двете съдилища.Председателят на съда Калоян Топалов в отговор огласи справка, с която уличи прокуратурата в тиражиране на лъжливи данни."Целта е СГС, то се вижда и от самата справка.има право сам да сезира инспектората, ако толкова настоява за ревизия.В СРС започва и трета проверка, насочена срещу работата на председателя на съда Методи Лалов, който открито критикува отказа на ВСС да види проблемите в съда. Инспекцията ще бъде възложена на звеното за вътрешен одит на съвета.


description: В дългосрочен план към инициативата могат да се присъединят и други компании

title: Facebook, Twitter, Google и Microsoft ще се борят срещу тероризма онлайн

maintext:
Facebook, Google, MIcrosoft и Twitter са от най-разпространените начини, по които терористичните организации набират нови членове.
© Dado Ruvic
Компаниите бяха притиснати от властите в ЕС и САЩ да намерят начин да се справят с терористичната пропаганда по сайтовете си.
Технологичните гиганти Facebook, Twitter, Youtube на Google и Microsoft обединяват усилия, за да идентифицират и да се справят с разпространението на екстремистко съдържание на платформите си. В понеделник компаниите обявиха план за създаване на споделена база данни от уникални дигитални отпечатъци, наречени "дигитални отпечатъци" или "хашове", на снимки или видеозаписи с терористично съдържание или призиви. Целта е да могат да отстраняват такова съдържание по-бързо и лесно от сайтовете си. Новата база от данни ще бъде пусната в началото на 2017 г.Базата от данни ще включва както снимки на терористични жестокости, така и видеозаписи и призиви за набиране на кадри. Все още се уточняват техническите детайли, но Microsoft използва подобна технология за идентифицирането и премахването на детска порнография чрез подобна база данни през 2009 г. За разлика от това обаче въпросът за това дали снимка или видеозапис промотира тероризъм може да бъде по-субективен според различните национални закони.Компаниите твърдят, че споделените "хашове" ще им помогнат по-бързо да идентифицират потенциалното екстремистко съдържание. Всеки от технологичните гиганти ще решава сами кои изображения или видеозаписи да включат в базата от данни. "Всяка компания ще продължи да прилага практиката си за прозрачност и проверка за каквито и да е молби от правителствата, както и ще поддържа собствената си процедура за обжалване на решения за премахване на съдържание и оплаквания", добавиха от компаниите.Съдържанието няма да бъде блокирано автоматично, а всяка от четирите компании по своя преценка ще решава какво ще премахва. От години различни терористични групировки като "Ал Кайда" или през последните години "Ислямска държава" използват различни медии, включително социалните мрежи, за пропагандиране на дейността си и набиране на бойци. Освен това подобна употреба на социалните мрежи доведе до редица атаки на т.нар. самотни вълци, които не принадлежат към определена групировка, но са вдъхновени от посланията ѝ за насилие.Технологичните компании бяха подложени на натиск от критици и държавни власти да намерят начин да прекратят публикуването на екстремистко съдържание на платформите си и да спрат терористичната пропаганда. През юни бащата на една от американските жертви в терористичните атаки в Париж през ноември 2015 г. заведе дело срещу Facebook, Twitter и Google с обвинението, че "съзнателно са разрешили на терористичната групировка ISIS да използва социалните им мрежи като средство за разпространяване на екстремистка пропаганда, набиране на средства и привличане на нови джихадисти".Миналата година американският президент Барак Обама оказа натиск върху технологичните компании от Силициевата долина да работят с властите на САЩ и активно да спират употребата на сайтовете си и социалните си медии от терористичните организации. Тази седмица и Европейската комисия (ЕК) призова компаниите бързо да се справят с речта на омразата и подбудите към терористични действия, като ги заплаши, че в противен случай ще въведе законодателство, което да ги задължи. Според ЕК въведеният "кодекс на поведение" в ЕС на въпросните компании, които трябваше да премахват незаконното съдържание в рамките на 24 часа, не е бил спазван адекватно.


description: Преговорите между ГЕРБ, РБ и ПФ пропаднаха с обяснението за различия по секторните политики

title: Политическите мъки по съставянето на нов кабинет приключиха

maintext:
Цветан Цветанов и Найден Зеленогорски признаха, че въпреки положените усилия не са успели да открият пресечните точки между трите формации
© НАДЕЖДА ЧИПЕВА
Нов кабинет в рамките на този парламент няма да има, не сме в състояние да постигнем съгласие за съставянето му, така че отиваме към предсрочни парламентарни избори. С тези думи председателят на парламентарната група на ГЕРБ Цветан Цветанов оповести във вторник провала на продължилите близо седмица преговори в Народното събрание между ГЕРБ, Реформаторския блок и Патриотичния фронт. Развръзката бе очаквана въпреки очевидното желание на част от реформаторите за формиране на правителство, намеците на премиера в оставка, че това е все пак възможен сценарий, и няколкодневните преговори.
Официалната причина те да пропаднат по думите на Цветанов са непреодолими различия в секторните политики. На практика обаче всички формации имаха трудно изпълними искания едни към други: СДС искаха Борисов да оглави кабинет с мандата на РБ; ДБГ търгуваха с подкрепа за отхвърления антикорупционен закон; ГЕРБ отказваха да участват в ново правителство и предлагаха само парламентарна подкрепа със заявката на премиера, че трябва да се угоди на електората за мажоритарни избори; а Патриотичният фронт постави неизпълними изисквания към бъдещото правителство - вдигане на минималните пенсии, изнасяне на бежанските лагери извън населени места и преобразуването им без изключение в институции от затворен тип, ревизия на договорите на американските централи.
Но извън тези условности бе ясно, че мисията "нов кабинет" бе почти невъзможна, а преговорите по-скоро служат като опит за протакане, така че евентуално да се избегне съставянето на краткосрочен служебен кабинет от президента Плевнелиев - заради очакванията съставът му да бъде сменен от новия президент Румен Радев след встъпването му в длъжност на 22 януари.
Оттук нататък процедурата предвижда реформаторите да върнат неизпълнен мандата на президента в сряда. От институцията на държавния глава все още не са оповестили какви ще са следващите стъпки на Плевнелиев. Наскоро в интервю за "Дарик" президентът бе очертал три варианта за действие: протакане до 22 януари, служебен кабинет или преназначаване на сегашния кабинет като служебен.
Първоначален оптимизъм
Развръзката дойде на фона на демонстрирания оптимизъм след преговорите в понеделник. Военният министър в оставка Николай Ненчев заяви пред БНТ, че разговорите с ГЕРБ вървят много добре и дори са постигнати конкретни параметри за бъдещото правителство. "Мисля, че имаме точния човек, когото да предложим за премиер", каза той. Пред "Нова тв" пък зам.-председателят на РБ в парламента Борислав Великов (БНД) коментира, че сред обсъжданите имена са заместник-председателят на СДС Румен Христов, Найден Зеленогорски и Петър Москов.
Във финалния вариант, обсъждан от трите формации в досегашното управляващо мнозинство, премиерът трябваше да бъде излъчен от Реформаторския блок, а ГЕРБ да осигури подкрепа или в най-добрия случай да участва с министри, които обаче да не са ключови фигури. Преди това лидерът на СДС Божидар Лукарски, който бе инициаторът за взимането на третия мандат, се надяваше ГЕРБ да склонят да съставят изцяло правителство (или по-скоро да запазят сегашното) с мандата на РБ, отново с Борисов начело. Премиерът в оставка обаче бе категоричен, че това няма как да се случи.
Провалени преговори
Във вторник следобед нещата вече бяха други. "В рамките на 4-5 дни водихме много интензивни разговори, за да намерим пресечните точки и да съставим правителство в рамките на 43-тия парламент с мандата на Реформаторския блок. Мога да кажа, че има определени различия, по които не можем да стигнем до консенсус", каза Цветанов пред журналисти след срещата. От думите му се разбра, че целта е била да се състави кабинет за оставащите две години до края на мандата на това Народно събрание.
"Поработихме сериозно", каза съпредседателят на Реформаторския блок Найден Зеленогорски. "Всеки имаше своите важни теми, по които държеше да постигнем единство, да постигнем златно сечение. Очевидно е, че това не се получи", каза още той. Зеленогорски добави, че сред темите на реформаторите са били съдебната реформа и антикорупционният закон, който бе изхвърлен от програмата на парламента, след като бе приет на първо четене. Зеленогорски се надява, че в следващия парламент ще има достатъчно опорни точки между ГЕРБ, реформатори и патриоти, "за да продължим с реформите".
Валери Симеонов добави, че са положени максимални усилия и е имало колегиалност и добронамереност. Поне едно доказахме пред вас - че не сме страхливци, че сме смели хора, които няма да тръгнат срещу нагласите на собствения си народ. Напоследък нагласите са за избори", каза Симеонов пред журналисти.
Междувременно в медиите се появи информация, че НФСБ и ВМРО са на различно мнение за това дали да има правителство. Според източници на ClubZ Валери Симеонов бил категорично "за" нов кабинет, докато лидерът на ВМРО Красимир Каракчанов смятал, че формацията може да се представи по-добре на нови избори след добрия резултат на кандидат-президентската двойка на "Обединените патриоти".
Във вторник и Цветанов, и Зеленогорски, и Симеонов отказаха да отговарят на въпроси кои изисквания са станали непреодолими.
Сега какво
Реформаторите ще върнат мандата на президента Росен Плевнелиев в сряда сутринта, а след това президентът трябва да назначи служебен кабинет.
Според БСП преговорите между реформаторите и ГЕРБ били "пазарлъци в загуба на време за България". БСП поиска президентът Росен Плевнелиев да състави служебно правителство. Лидерът на социалистите Корнелия Нинова обяви в парламента, че партията й продължава да настоява предсрочните избори да бъдат на 26 март т.г. По конституция датата трябва да бъде определена от новоизбрания президент Румен Радев.
На въпрос на журналисти дали БСП, чийто кандидат за президент бе Радев, ще му даде свои кадри за служебни министри след встъпването му в длъжност, Нинова обяви: "БСП ще предлага министри, когато спечели парламентарните избори."
По-различно е мнението на ДПС. В партията смятат, че кабинетът на Борисов в оставка може да продължи да управлява "в пълен обем" до встъпването в длъжност на новоизбрания президент Румен Радев, т.е. до 22 януари. Това бе и един от трите сценария, споменати наскоро от самия Плевнелиев. "Има три варианта: първият е държавният глава да отлага заради Коледа, Нова година, Ивановден... и старото правителство да остане до 22 януари, когато новият президент ще встъпи в длъжност и ще назначи служебно. Вторият е аз да назнача служебно правителство, а третият - правителството в оставка може да бъде преназначено като служебно. Всеки от тях ще бъде внимателно обмислен от мен в седмицата, която предстои", коментира той миналата седмица в интервю за "Дарик радио".
"Няма нужда от два служебни кабинета. Ние това изявление сме го направили още от момента на подаване на оставката, на закъснялата оставка на този кабинет", каза лидерът на ДПС Мустафа Карадайъ. И добави, че в това Народно събрание нямало как да се формира "ценностно мнозинство".


description: И още: Телевизиите демонстрират пълна липса на съпричастност; В нормалните държави "кафявите" медии фалират заради клевети; Пари за образование всъщност има; Между тоалетните и PayPal

title: Мнения Daily - Борисов има изгода от нов десен проект

maintext:
Разпускането на Реформаторския блок (РБ) и вливането му в ГЕРБ е най-доброто и най-рационалното решение за всички партии в център-дясното и техните избиратели
© ГЕОРГИ КОЖУХАРОВ
Ако всички се държат егоистично и гледат само собствения си интерес, ще постигнат най-лошия възможен резултат.
Ролята на медиите в такива моменти е да информират, без да увеличават травмата на пострадалите.
Като общество продължаваме да не сме подготвени за трагедии и не знаем как да реагираме, каквото и да се случи. Затова репортерите питат нелепици, политиците им пригласят, а в социалните мрежи се пишат глупости. Ето защо това няма да е последният път, в който чуваме "Как се чувствате?".
Фотограф: STRINGER
Причината за делата срещу "жълтата преса" е да я покажем такава, каквито е.
Причината или причините да съдим дезинформаторите не са свързани с идеята - колкото и да е изкушаваща - да ги приучим към правилно WC поведение, натривайки муцуните им в стореното, не е по финансови причини, дори не е свързана с доказването на факта, че не сме камила и нямаме гърбици, ако и да ни се наложи да го направим в съдебна зала.
Фотограф: ЮЛИЯ ЛАЗАРОВА
ПИК,
Резултатите няма да са видими в близко бъдеще, а пазарът на труда вече боксува заради липса на работна сила.
Независимо от постоянно увеличаващите се разходи и насочването на повече средства към средното и висшето образование ефектите от тези разходи не се виждат.
Фотограф: КРАСИМИР ЮСКЕСЕЛИЕВ
Решението част от плащанията в брой изведнъж да станат по електронен път не е докрай обмислено.
Не можеш да очакваш от хора, които използват тоалетните си за склад, да започнат да превеждат пари с PayPal например.
Фотограф: DW
Вълнения вдясноОт коментар на политолога Даниел Смилов за портал "Култура"Разпускането на Реформаторския блок (РБ) и вливането му в ГЕРБ е най-доброто и най-рационалното решение за всички партии в център-дясното и техните избиратели поради следните причини:1. Реформаторски блок отдавна няма. Той престана да съществува преди година, когато ДСБ излязоха от управляващото мнозинство. Гражданският му съвет също вече не функционира, а той беше генератор на политики и легитимност на блока. РБ е просто етикет, единствената стойност на който е, че определена група от хора гласуват за него по инерция.2. Гласоподавателите на блока спаднаха от 7-9% до 2-3%, които няма да са достатъчни за влизането му в следващия парламент.3. Най-деструктивно за дясното ще е да си организира кампания, при която ДСБ, един остатъчен РБ и новият проект на Христо Иванов се конкурират – тогава невлизането в Народното събрание на всички ще е гарантирано.4. Партиите от остатъчния РБ – СДС, ДБГ и т.н. – имат интерес да влязат в ясна предизборна коалиция с ГЕРБ (заедно или поотделно). По този начин техните 2-3% няма да се загубят и ще подпомогнат сформиране на евентуално мнозинство или поне на по-голяма парламентарна група.5. ГЕРБ има огромен интерес от такова развитие. Така той ще покаже, че прави опити да "консолидира" десницата и ще вземе все още престижния в определени среди етикет СДС. Но много по-важно е, че по този начин ГЕРБ ще избегне чистата загуба на дясноцентристки гласове и създаването на впечатлението, че дясното е безнадеждно фрагментирано. Това впечатление, ако се наложи в кампанията, ще даде автоматично голяма победа в ръцете на левицата. Сами ГЕРБ не могат да разчитат на повече от 30% от местата в следващото НС – ако останалите са леви, патриоти и случайни популисти, ГЕРБ лесно ще бъде изолиран.6. Консолидацията на ГЕРБ, ДБГ, СДС и други в предизборна коалиция от рода на тези, които БСП обикновено правят вляво, ще даде възможност за създаването на втори десен център около ДСБ и "Да, България!". Този център ще се бори за гласовете, които Борисов така или иначе безвъзвратно е загубил. Бойкотирането на подобен втори център, колкото и да е парадоксално, е губеща стратегия за ГЕРБ (въпреки инстинктите на г-н Цветанов). Ако този център не възникне, голяма част от десните избиратели просто ще си останат вкъщи или ще се пръснат по най-различни извънпарламентарни опции. Така ГЕРБ ще остане партия без никакъв шанс да състави дясно правителство или дори да участва със сериозно дясноцентристко присъствие в новото НС.Единствената опция в такава ситуация би била да бъде доста дълбока опозиция, очакването за което пък ще откаже конформисткия вот от ГЕРБ (тези, които обичат да гласуват за победителя). А това ще свали още резултата на Борисов и компания. Перспективата за "голяма коалиция" с БСП (и ДПС) също би била привлекателна само за най-закоравелите привърженици на ГЕРБ, което отново демонстрира, че за Борисов втори десен център в парламента е всъщност изгоден.Казано високо-теоретично, десните са изправени пред проблем на колективното действие. Ако всички се държат егоистично и гледат само собствения си интерес, ще постигнат най-лошия възможен резултат. Един от проблемите на колективното действие носи показателното заглавие "Дилема на затворника". В една държава с безконтролна прокуратура, в която главният прокурор еднолично определя какво е правно задължително и какво не е, "Дилемата на затворника" може да придобие съвсем различен, атеоретичен смисъл за формации, които пренебрегват сътрудничеството и координацията.---------------Трагедията в ХитриноОт коментар на Александър Николов за "Уебкафе"Българската телевизионна журналистика очевидно е преминала на следващото ниво след култовия въпрос "Как се чувствате?". След адския взрив, сравнил всичко наоколо със земята, е пусната тежката артилерия и въпросите вече са доста по-разнообразни - от простото "Изплашихте ли се?" до вероятно дълго мисленото "Имате ли нужда от психолог?". Какъв се предполага, че трябва да е отговорът на тези въпроси?А можеше да не е точно така. Можеше първото нещо, за което се сещат в такива моменти родните репортери, да е онази част от Етичния кодекс на българските медии. Нека я повторим, очевидно малко журналисти си я спомнят. "Няма да засилваме мъката на хората, попаднали в беда или пострадали от престъпление, и ще съобщаваме такива информации със съчувствие и сдържаност. Ще уважаваме желанието на хората да не бъдат безпокоени в скръбта си." Можеше и всички в българските медии да са гледали онова видео с майката на един от загиналите бразилски футболисти от катастрофиралия самолет. И да са осмислили нейния отговор: "А вие как се чувствате, след като загубихте толкова много колеги журналисти?"Сензация, изкуствен патос, неуместни въпроси, пълна липса на съпричастност... Ролята на медиите в такива моменти е да информират, без да увеличават травмата на пострадалите. Българските телевизии този път успяха да реагират на момента и да изпратят хора и техника на място. Снимаха страшната картинка с дрон. Не успяха да пренастроят програмата си обаче и от екрана продължиха да се леят безвкусно магазинни предавания. Толкова ли беше трудно да се сменят "Аламинут" и "Мармалад" с нещо друго.И докато телевизиите все пак запазват някакво приличие, то в интернет са преминати всякакви граници. Наистина ли имаме нужда от уточнение, че парите, които даряваме на БЧК, "няма да отидат за бежанци"?А искате ли от Националния кръвен център да ви обещаят, че няма да дадат дарената кръв на други пострадали?Като общество продължаваме да не сме подготвени за трагедии и не знаем как да реагираме каквото и да се случи. Затова репортерите питат нелепици, политиците им пригласят, а в социалните мрежи се пишат глупости. Ето защо това няма да е последният път, в който чуваме "Как се чувствате?".-------------ДезинформацияОт коментар на адвоката правозащитник Николай Хаджигенов пред "Клуб Z"Кафявите "медии"... Или известните още като дезинформационни агенции, източник на правителствена пропаганда, съвременната алтернатива на "Работническо дело" и "Правда" и прочие алабализми. Преди около година обявихме публично, че ще заведем дело срещу основната дезинфомационна агенцияи по-конкретно срещу фирмения им автор Данка Радева и главния тогава редактор на въпросното нещо Ивайло Крачунов.Е, направихме го. Първо ще ви кажа, защото е по-важно, доколко това е едно изцяло безсмислено действие, изначално. Причината или причините да го направим не са свързани с идеята - колкото и да е изкушаваща - да ги приучим към правилно WC поведение, натривайки им муцуните в стореното, не е по финансови причини, дори не е свързана с доказването на факта, че не сме камила и нямаме гърбици, ако и да ни се наложи да го направим в съдебна зала. Не. Причината е една и тя е да ги покажем такива, каквито саСега за безсмислието. Безсмислено е, защото едно или 100 осъдителни решения няма да променят нищо.На първо място - клеветата като престъпление с частен характер от страна на обвинението е кошмар (в тези производства не встъпва прокурор - б.р.). Текстът в НК е мъртвороден от момента на писането му. В цялата ми бурна практика това е едва второто дело с частен характер, което гледам от страната на обвинението, като и предходното беше лично. Та, от страна на обвинението не вземаме дела с частен характер на никаква цена.Гражданската част на клеветата има един основен законодателен порок – не предвижда санкционна част, т.е. не наказва извършителя, а само обезщетява вредите, ако и колкото си ги докажеш. Не че в нормалните държави нямат жълти медии, ма първо тука са кафяви, не жълти, а там редовно фалира някой издател само с едно решение за клевета, докато тук плащат присъдените обезщетения, без дори да ги усетят... Толкова по правната страна на въпроса.От обективна страна, поставената цел беше постигната изцяло. За да не се налага да изброявам какво точно не съм, ще ви кажа само, че в хода на делото безспорно установихме и доказахме, че единственото вярно нещо в публикацията беше датата, на която е публикувана По същество, след като сърбахме всички възможни доказателства, не и преди това, защитата на подсъдимия Крачунов предложи споразумение.Моите условия бяха декларативно оповестени преди започване на делото и декларирани писмено по делото, а именно: целево дарение в полза на Отделението по детска хематология за лечение на деца, болни от левкемия, в УМБАЛ "Царица Йоанна". Отказах да посоча сума, единственото ми условие бе да не е нещо пренебрежимо. Явно имаме различни критерии за пренебрежимост, но това е нещо, което лесно може да се поправи по един или друг начин, или просто да се има предвид другия път (сумата, която Крачунов е превел, е 2500 лв. - б.р.).-----------Сгрешени приоритетиОт коментар на икономиста Калоян Стайков от Института за пазарна икономика (ИПИ)Въпреки натрапчивия рефрен, че средствата за образование са много малко, това е разходна функция, която бележи едно от най-големите увеличения в периода 2009 - 2015 г., макар и сравнително неравномерно. Така например за разглежданите осем години разходите за образование се увеличават с 43%, или близо 940 млн. лв., като през 2015 г. достигат около 3.1 млрд. лв. Това обаче се дължи на огромното им увеличение през 2008 г. в размер на около 590 млн. лв., а през останалите години се наблюдават и понижения.Като дял от бюджетните разходи те възлизат на около 10% през по-голямата част от разглеждания период, като през 2008-2009 г. достигат 11%, а през 2015 г. се свиват до 9%. Това е и другата заблуда около този сектор – въпреки че всяко правителство твърди, че образованието е сред водещите приоритети, предвидените средства като дял от бюджета са почти постоянни. Тоест разходите за други функции се увеличават по-бързо, което навежда на мисълта, че те са и по-важен приоритет за управляващите.Докато понижението на разходите за образование през 2010-2011 г. се обяснява със стремежа за фискална консолидация, понижението им през 2015 г. буди изненада. Това се дължи почти изцяло на спада на средствата по европейски програми, а голямата част от тях са насочени към:- осигуряване на достъп до образование и обучение- насърчаване на иновациите и научно-развойната дейност с цел изграждане на икономика, основана на знанието- разработване и изпълнение на стратегия за учене през целия живот- транснационално и междурегионално сътрудничество.Целта на оперативна програма "Развитие на човешките ресурси" е "увеличено инвестиране в човешкия капитал чрез по-добро и по-достъпно образование за преодоляване на проблема с ограничения достъп до пазара на труда поради липса на умения или поради неадекватност на уменията на хората". Предвид състоянието на пазара на труда и нарастващия недостиг на квалифицирани работници едва ли може да се каже, че програмата е била особено успешна, което означава, че загубата на тези средства едва ли ще окаже негативно влияние върху пазар на труда.И ако спадът на разходите за образование през 2015 г. се обяснява основно с по-малко европейски средства, резкият им скок през 2008 г. се дължи на провеждане на реформи. Така например тогава се въвеждат делегирани бюджети за училищата, които са съпроводени с ръст на разходните стандарти с 24%. Заедно с това в края на 2007 г. се увеличават заплатите в сектора с 18%, а от началото на 2008 г. те се дерегулират.Независимо от постоянно увеличаващите се разходи и насочването на повече средства към средното и висшето образование ефектите от тези разходи не се виждат. Както вече писахме, резултатите от висшето образование са далеч от желаното, а реформите при финансирането му не просто буксуват, а понякога са дори стъпка назад. Не е много по-различна ситуацията при средното образование, както се вижда от резултатите от международната класация PISA 2015. И докато при нея резултатите поне се покачват, макар и позицията ни в световната класация да спада заради по-голям напредък на останалите страни, резултатите от матурите (които ще коментираме следващата седмица) се влошават през всяка следваща година. Започналата реформа в образованието (както в средното, така и във висшето) може би ще даде резултати, но те няма да са видими в непосредствено бъдеще, а пазарът на труда вече боксува при рекордна липса на подходяща работна сила.-------------Реформа по индийскиОт коментар на Тил Фендерс, "Франкфуртер алгемайне цайтунг""Тоалетните са по-важни от храмовете!" Този лозунг бе издигнат през 2014 от новоизбрания индийски премиер Нарендра Моди. Политикът от Индийската народна партия, който знае много добре какви са последиците от лошата хигиена, разпореди изграждането на 25 милиона тоалетни.Тоалетната революция в Индия обаче е ярък пример за това колко трудно се осъществяват промени в една страна с 1.25 милиарда жители, строга кастова система и древни традиции и култури. Днес много от солидно изградените тоалетни се използват от индийците за дрешник, обор или склад за жито. Някои пък не одобряват близостта на тоалетните до техните домове. Много от хората дори не знаят как да ги чистят. В миналото тази дейност бе по традиция задача на "недостойните" в Индия, т.е. сегашните далити. Излиза, че добрите намерения на държавата не са достатъчни, когато тя не се съобразява с обичаите на хората.Правителството на Нарендра Моди всъщност трябваше да си вземе поука. Вместо това обаче то продължи да прокарва недокрай обмислени решения. Най-свежият пример е от ноември, когато то обезцени банкнотите от 500 и 1000 рупии с цел да извади от обръщение "черните пари", натрупани чрез корупция, данъчни измами и търговия с наркотици. Целта обаче е едно, а осъществяването ѝ - нещо съвсем друго. Пред банките и банкоматите се вият дълги опашки. Някои индийци дори не могат да си платят закуската. Намерението част от плащанията в брой изведнъж да се заменят със заплащане по електронен път е доста смело, имайки предвид, че бедното селско население дори не разполага с банкови сметки, да не говорим за кредитни карти или смартфони с функция за онлайн банкиране. Все пак Индия все още е Индия, а не Сингапур. Не можеш да очакваш от хора, които използват тоалетните си за склад и продължават да облекчават физиологичните си нужди на полето, да започнат да превеждат пари с PayPal например.И все пак самоувереността на Моди не е изненада. Засега равносметката е противоречива. Индийската икономика продължава да бележи годишен ръст от седем процента. Паричната реформа обаче води до влошаване на конюнктурата. А големият инвестиционен бум под мотото Make in India, който трябваше да привлече чужди капитали, така и не се задава. Много от структурните проблеми на страната не са от вчера и не могат да бъдат овладени бързо. Вярно, че през последните две десетилетия броят на най-бедните в Индия беше намален наполовина, както и че шансовете за образование на хората се увеличиха. Но над 20% от индийците живеят под екзистенц-минимума. Малки съседни държави като Бангладеш и Непал постигнаха много по-голям напредък в борбата срещу бедността.Ако правителството иска Индия да постигне действителен напредък, то би трябвало да залага по-малко на твърдата ръка на държавата, а повече на личните инициативи и частното предприемачество.


description: Изказванията от седмицата

title: КапиталНО - Капитал

maintext:
© Надежда Чипева
Левон Хампарцумян, главен изпълнителен директор на Уникредит Булбанк, пред в. "Стандарт"Христо Раянов, писател, цитиран от в. "Труд"Любомир Кючуков, дипломат, пред в. "Труд"Ангела Меркел, канцлер на Германия, пред конгреса на ХДСДачиан Чолош, премиер на Румъния, пред Reuters преди изборите в страната


description: Организацията иска да повиши помощите за най-бедните страни

title: Световната банка планира да емитира облигации за 20 млрд. долара

maintext:
Джим Йонг Ким, президент на Световната банка
© Mike Theiler
Световната банка може да се обърне към капиталовите пазари за средства, съобщава Financial Times. Международната организация търси 20 млрд. долара, за да повиши сумите, които отпуска като заеми с ниски лихви или грантове на развиващите се страни. Това ще е първата емисия облигации в дългогодишната история на банката. Все още няма подробности около параметрите по облигациите.
На практика дългът ще е на баланса на International Development Association (IDA), която е
част от групата на Световната банка. Последната се радва на висок кредитен рейтинг (ААА по класификацията на Standard & Poor's), което предполага, че тя ще може да получи нисък лихвен процент по дълга си. В допълнение към това зад нея застават националните правителства на развитите икономики, което носи допълнителна сигурност за кредиторите ѝ.
Набирането на допълнителния капитал идва в добри времена за организацията. В средата на декември тя заяви, че е набрала 75 млрд. долара, с които ще се "бори" против крайната бедност редом с други проблеми. Дарители са над 60 правителства, а потенциалните получатели - страни с ниски доходи, са 75. Към постъпленията се включват и дарители от частния сектор, както и плащанията по отпуснати в миналото заеми.
Плановете на банката са да отдели 15 млрд. долара за най-бедните страни. На фона на тези средства 2.5 млрд. ще се инвестират в проекти на частния сектор, а останалите ще влизат директно в националните бюджети. Още 2 млрд. ще се отделят за страните, които изпитват финансовата тежест на бежанска криза. Други наболели проблеми за институцията включват промяната в климата и неравенството между половете, се казва още в изявлението ѝ.
В реални измерения приходната част на бюджета на Световната банка не се покачва спрямо предишната кампания по набиране на средства. Организацията не успява да привлече нови дарители, като голяма част от постъпленията са от досегашни партньори, пише FT. Tова налага на банката да търси нови нaчини за привличане на средства за растящите ѝ амбиции. Според ръководството причина за неволите ѝ са бюджетните ограничения на правителствата по света, които имат нужда от финансиране през капиталовия пазар, пише още FT.
Президентът на Световната банка Джим Йонг Ким предвиждаше увеличение на капитала ѝ през идната година. С избора на Доналд Тръмп за президент на САЩ обаче това е малко вероятно да се случи. Обещанията му за бюджетна политика, ориентирана към по-ниски данъци и развитие на местната икономика, за момента не предполагат активно участие в международни организации. Страната пък е най-големият акционер в групата на Световната банка и съответно има най-голяма тежест във вземането на решения.